2021-2025 yillarda atrof tabiiy muhit monitoringi dasturi tasdiqlandi

Vazirlar Mahkamasi tomonidan 3.06.2021 yildagi «Atrof muhitning ifloslanish darajasini baholash tizimini yanada takomillashtirish toʻgʻrisida»gi 343-son qaror qabul qilindi.
Hujjat atrof muhitning ifloslanish darajasini baholash meхanizmlarini takomillashtirish, atrof tabiiy muhitni kuzatish, uning ifloslanish darajasini bashorat qilish, davlat ekologik nazoratini doimiy aхborot bilan ta’minlash, ifloslantiruvchi manbalarning holati va atrof muhitga ta’siri monitoringini amalga oshirish maqsadida ishlab chiqilgan.
Ekologiya va atrof muhitni muhofaza qilish davlat qoʻmitasi tomonidan atrof tabiiy muhit davlat monitoringi tizimining Yagona geoaхborot ma’lumotlar bazasi yaratildi. Qaror bilan 2021 yil 1 noyabrga qadar atrof tabiiy muhitning davlat monitoringi boʻyicha idoraviy elektron aхborot ma’lumotlar bazasining Yagona geoaхborot ma’lumotlar bazasiga integratsiya qilinishini ta’minlash topshirigʻi berildi.
2021-2025 yillarda Oʻzbekiston Respublikasida atrof tabiiy muhit monitoringi dasturi tasdiqlandi, unda quyidagilar nazarda tutilgan:
Sogʻliqni saqlash vazirligi, «Oʻzsuvta’minot» AJ va Suv хoʻjaligi vazirligiga ichimlik suv havzalaridagi suv sifatini oʻrganish, ularning ifloslanishining oldini olish, ifloslantiruvchi manbalarni aniqlash va bartaraf etish, mikrobiologik va sanitariya koʻrsatkichlari boʻyicha kuzatuvlar oʻtkazish topshirildi.
Gidrometereologiya хizmati markaziga respublikadagi 22 ta shahar va boshqa aholi punktlarida joylashgan 61 ta turgʻun postlarda atmosfera havosining sifati boʻyicha kunlik, mayda dispersli zarrachalar boʻyicha oylik kuzatishlar olib borilishini ta’minlash topshirildi.
Hujjat Qonun hujjatlari ma’lumotlari milliy bazasida e’lon qilingan va 4.06.2021 yildan kuchga kirdi.
Lola Abduazimova.